אל פצ'ינו

אלפרדו ג'יימס "אל" פצ'ינו (באנגלית: Alfredo James "Al" Pacino; נולד ב-25 באפריל 1940) הוא שחקן קולנוע אמריקאי סיציליאני, מועמד לתשעה פרסי אוסקר במהלך הקריירה שלו, מתוכם זכה באוסקר לשחקן הטוב ביותר על משחקו בסרט "ניחוח אישה", וכן זכה ארבע פעמים בפרסי גלובוס הזהב.

ביוגרפיה
אל פצ'ינו נולד ברובע הברונקס בעיר ניו יורק, ארצות הברית. בנם של רוזה (לבית ג'רארדי) וסלבטורה פצ'ינו. הוריו התגרשו כשהיה ילד. אביו ממשפחה נוצרית, היה סוכן ביטוח ומסעדן סיציליאני-איטלקי שהיגר לארצות הברית. גם הורי אמו היגרו לארצות הברית מקורלאונה שבסיציליה.

הופעת הבכורה של פצ'ינו בסרט קולנוע הייתה ב-1969 כששיחק בתפקיד משני קטן בסרט "אני, נטלי".

ב-1971 כיכב בתפקיד ראשי בסרט "בהלה בפארק הסמים".
ב-1991 שיחק בתפקיד ראשי בסרט "פרנקי וג'וני", בתור טבח ואסיר משוחרר.

ב-1972 גילם את מייקל קורלאונה בשובר הקופות "הסנדק" ובסרטי ההמשך "הסנדק 2" ו"הסנדק 3". הופעתו זיכתה אותו במועמדות לפרס אוסקר לשחקן המשנה הטוב ביותר, ועד סוף שנות ה-70 היו לו שלוש מועמדויות נוספות לפרס זה. ב-1992 זכה פצ'ינו בפרס אוסקר לשחקן הטוב ביותר, על תפקידו כסגן-אלוף עיוור בצבא ארצות הברית בסרט "ניחוח אישה". באותה שנה היה גם מועמד לפרס האוסקר לשחקן המשנה הטוב ביותר על תפקידו ב"גלנגרי גלן רוס". פצ'ינו לא זכה למועמדויות נוספות, אך קיבל פעמיים את פרס גלובוס הזהב על מפעל חיים ועל משחקו במיני-סדרה "מלאכים באמריקה".

ב-1983 גילם פצ'ינו את המאפיונר טוני מונטנה בסרט "פני צלקת", שם הוא אומר את אחד ממשפטי הקאלט המפורסמים בקולנוע: "say hello to my little friend!" (תגידו שלום לחברי הקטן). באותה שנה שיחק בחידוש הברודוויי למחזה "אמריקן באפלו", פרי עטו של דייוויד מאמט.

פצ'ינו דחה במשך השנים מספר תפקידים מבטיחים בדיעבד במהלך הקריירה שלו, ביניהם תפקיד האן סולו ב"מלחמת הכוכבים", קפטן וילארד ב"אפוקליפסה עכשיו" (שביססו את הקריירה של האריסון פורד ומרטין שין) ואדוארד לואיס ב"אישה יפה".

ב-2007 השתתף בשובר הקופות "אושן 13".

ב-2011 ביים וכתב את הסרט התיעודי "ויילד סלומה", שבחלקו הוא עלילתי, בהשתתפות ג'סיקה צ'סטיין ואסטל פרסונס. הסרט הוקרן בבכורה עולמית בפסטיבל הסרטים ה-68 של ונציה ב-31 באוגוסט 2011.

חיים אישיים
פצ'ינו מעולם לא התחתן, אך נולדו לו ארבעה ילדים: הראשונה נולדה ב-1989, ממערכת יחסיו עם מדריכת המשחק ג'ן טראנט. בנוסף נולדו לו תאומים ב-2001 ממערכת יחסיו עם בוורלי ד'אנג'לו, בין 1996–2003. הוא ניהל בעבר מערכת יחסים עם דיאן קיטון, וכן הייתה לו מערכת יחסים עם השחקנית הישראלית מיטל דוהן. ב-2020 הזוג נפרד. ב-2023 נולד לו בן מבת זוגו נור אלפאלה.

פילמוגרפיה נבחרת
 בקולנוע 

 בטלוויזיה 
 N.Y.P.D. (1968) - בתפקיד: ג'ון ג'יימס.
 ד"ר מוות ומיסטר ג'ק (2010, סרט טלוויזיה) - בתפקיד: ג'ק קבורקיאן.
ציידים (2020) - בתפקיד: מאיר אופרמן.

פרסים והוקרה

קישורים חיצוניים










הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס גלובוס הזהב: מפעל חיים
קטגוריה:זוכי פרס טוני: שחקנים
קטגוריה:זוכי אוסקר: השחקן הטוב
קטגוריה:זוכי פרס אובי
קטגוריה:זוכי פרס גילדת שחקני המסך - שחקנים
קטגוריה:זוכי פרס אריה הזהב - מפעל חיים
קטגוריה:זוכי פרס פטל הזהב: שחקנים
קטגוריה:אמריקאים ממוצא איטלקי
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:אישים זוכי פרס דרמה דסק
קטגוריה:זוכי פרס דונוסטיה
קטגוריה:זוכי פרס מרכז קנדי
קטגוריה:זוכי המדליה הלאומית לאמנויות
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאים שנולדו ב-1940